CELEX: 62012CA0249
Language: hr
Date: 2013-11-07 00:00:00
Title: Spojeni predmeti C-249/12 do C-250/12: Presuda Suda (treće vijeće) od 7. studenoga 2013. (zahtjev za prethodnu odluku Inalta Curte de Casație și Justiție — Rumunjska) — Corina-Hrisi Tulică protiv Agenția Națională de Administrare Fiscală — Direcția Generală de Soluționare a Contestațiilor (C-249/12), Călin Ion Plavoșin protiv Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12) (Porezi — PDV — Direktiva 2006/112/EZ — Članci 73. i 78. — Transakcije s nekretninama koje provode fizičke osobe — Kvalificiranje tih transakcija oporezivima — Utvrđivanje dugovanog PDV-a u slučaju kada stranke o tome nisu ništa predvidjele prilikom zaključenja ugovora — (Ne)postojanje mogućnosti da dobavljač naplati PDV od stjecatelja — Posljedice)

11.1.2014   
            
            
               HR
            
            
               Službeni list Europske unije
            
            
               C 9/10
            
         Presuda Suda (treće vijeće) od 7. studenoga 2013. (zahtjev za prethodnu odluku Inalta Curte de Casație și Justiție — Rumunjska) — Corina-Hrisi Tulică protiv Agenția Națională de Administrare Fiscală — Direcția Generală de Soluționare a Contestațiilor (C-249/12), Călin Ion Plavoșin protiv Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12)
   (Spojeni predmeti C-249/12 do C-250/12) (1)
   
   (Porezi - PDV - Direktiva 2006/112/EZ - Članci 73. i 78. - Transakcije s nekretninama koje provode fizičke osobe - Kvalificiranje tih transakcija oporezivima - Utvrđivanje dugovanog PDV-a u slučaju kada stranke o tome nisu ništa predvidjele prilikom zaključenja ugovora - (Ne)postojanje mogućnosti da dobavljač naplati PDV od stjecatelja - Posljedice)
   2014/C 9/14
   Jezik postupka: rumunjski
   
      Sud koji je uputio zahtjev
   
   Inalta Curte de Casație și Justiție
   
      Stranke glavnog postupka
   
   
      Tužitelji: Corina-Hrisi Tulică (C-249/12), Călin Ion Plavoșin (C-250/12)
   
      Tuženici: Agenția Națională de Administrare Fiscală — Direcția Generală de Soluționare a Contestațiilor (C-249/12), Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12)
   
      Predmet
   
   Zahtjevi za prethodnu odluku — Inalta Curte de Casație și Justiție — Tumačenje članaka 73. i 78. Direktive Vijeća br. 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1) (SL, posebno izdanje na hrvatskom jeziku, poglavlje 9., svezak 1., str. 120.) — Porezna osnovica — Transakcije s nekretninama koje provode fizičke osobe koje nisu porezni obveznici PDV-a — Rekvalificiranje tih transakcija oporezivima od strane nacionalnih vlasti — Utvrđivanje porezne osnovice, u slučaju da prilikom zaključenja ugovora nije spomenuto ništa o PDV-u — Smanjenje ugovorne cijene za iznos PDV-a, ili dodavanje tog iznosa na ukupnu cijenu koju plaća kupac
   
      Izreka
   
   Direktivu Vijeća br. 2006/112/EZ od 28. studenoga 2006. o zajedničkom sustavu poreza na dodanu vrijednost, a osobito njezine članke 73. i 78., treba tumačiti na način da, u slučaju da su stranke cijenu neke robe utvrdile bez ikakvog spominjanja poreza na dodanu vrijednost, i kada dobavljač te robe duguje porez na dodanu vrijednost za oporezovanu transakciju, treba smatrati — u slučaju da dobavljač ne može od stjecatelja naplatiti porez na dodanu vrijednost koji zahtijevaju porezne vlasti — da je u ugovorenu cijenu već uključen porez na dodanu vrijednost.
   
      (1)  SL C 243, 11.8.2012.